Diari Oficial de la Generalitat Valenciana


Sumari del DOGV 6535, del 03-06-2011 (2011/6255)

RESOLUCIÓ de 14 d'abril de 2011, de la Conselleria de Cultura i Esport, per la qual reconeix el Museu Ibero Romà de Monforte del Cid (Alacant) com a museu de la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6255


Data del document
:   14-04-2011

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Monforte del Cid
    * legislació
    * museu

RESOLUCIÓ de 14 d'abril de 2011, de la Conselleria de Cultura i Esport, per la qual reconeix el Museu Ibero Romà de Monforte del Cid (Alacant) com a museu de la Comunitat Valenciana. [2011/6255]  
Vista la sol·licitud i la documentació presentada per l'Ajuntament de Monforte del Cid en la que se sol·licita el reconeixement del Museu Ibero Romà de Monforte del Cid (Alacant) com a Museu de la Comunitat Valenciana. Tenint en compte que el Museu reunix tots els requisits establits en la Llei 4/1998, d'11 de juny, de la Generalitat, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per les quals es regula el reconeixement de museus i col·leccions museogràfiques permanents de la Comunitat Valenciana.  
Vistos els informes favorables i a proposta de la directora general de Patrimoni Cultural Valencià, de 12 d'abril del 2011, resolc:  
  
Primer  
Reconéixer el Museu Ibero Romà de Monforte del Cid com a museu de la Comunitat Valenciana.  
Anul·lar el reconeixement de 6 d'abril de 2005, Diari Oficial de la Comunitat Valenciana número 4.979, de la Col·lecció Museogràfica Permanent de Monforte del Cid a causa del canvi de programa museístic d'acord amb el que establix la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991 de la Conselleria de Cultura, Educació i Ciència.   
  
  
Segon  
Que es publique la present resolució en el Diari Oficial de la Comunitat Valenciana.  
  
Tercer  
Segons el que disposa l'article 13 de l'esmentada orde, la Conselleria de Cultura i Esport podrà anul·lar el seu reconeixement si es deixa de complir algun dels requisits exigits en la mencionada ordre.  
Contra esta resolució, que posa fi a la via administrativa, es pot interposar potestativament recurs de reposició o directament recurs contenciós-administratiu, en els terminis i davant dels òrgans que s'indiquen:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.   
En el cas que el recurrent siga una administració pública, caldrà ajustar-se al que disposa l'article 44 de la Llei 29/98, de 13 de juliol, Reguladora de la Jurisdicció Contenciosa Administrativa.  
  
València, 14 d'abril de 2011.- La consellera de Cultura i Esport: Trinidad Mª Miró Mira.